پاکستان میں دہشت گرد بے لگام

ڈیرہ کی تحصیل پروا میں تکفیری دہشت گردوں نے فائرنگ کرکے تین اہل تشیع نوجوانوں کو شہید کردیا ہے۔

خبر کا کوڈ: ۴۲۶۵۴۷

تاریخ: ۲۶ ارديبهشت ۲۰۱۷ - ۱۲:۰۰

رسا نیوز ایجنسی کی رپورٹ کے مطابق ڈیرہ اسماعیل خان میں ٹارگٹ کلنگ کا جن ایک مرتبہ پھر بے قابو ہوکر بے گناہ معصوم شہریوں کو نگلنے لگا ہے۔

پروا کے گاؤں گھونسر میں تینوں نوجوان اپنی زرعی اراضی میں بیٹھے ہوئے تھے کہ موٹرسائیکل پر سوار دو دہشتگردوں نے اچانک فائرنگ کردی، جس کی زد میں آکر تینوں ثقلین عباس ولد شہید مختار احمد (متولی)، جمیل ولد رمضان، علی رضا ولد بشیر نامی نوجوان موقع پر ہی شہید ہوگئے۔

فائرنگ کی آواز سنکر اہل علاقہ دوڑے مگر حملہ آور فرار ہوچکے تھے۔ تینوں نوجوانوں کو سول ہسپتال لایا گیا جہاں ڈاکٹروں نے ان کی شہادت کی تصدیق کی۔

بعد ازاں علاقہ مکینوں نے سڑک پر تینوں لاشیں رکھ کر احتجاجی دھرنا دیدیا، اور انڈس ہائی وے کو ہر قسم کی ٹریفک کیلئے بند کردیا۔ آخری خبریں ملنے تک حملہ آور آزاد تھے، پولیس علاقہ مکینوں پہ احتجاج ختم کرنے کیلئے دباؤ ڈال رہی تھی، جبکہ پاک فوج بھی موقع پر پہنچ چکی تھی۔/۹۸۹/ف۹۴۰/